**MOLĖTŲ SOCIALINĖS PARAMOS CENTRO**

**2020 METŲ VEIKLOS ATASKAITA**

2021-01-25 Nr. IN-1

Molėtai

**1. ĮSTAIGOS VEIKLA IR VEIKLOS RODIKLIAI**

Molėtų socialinės paramos centras (toliau – Centras) yra Molėtų rajono savivaldybės biudžetinė įstaiga, kurios paskirtis – teikti bendrąsias ir specialiąsias socialines paslaugas.

Centro tikslas – teikti socialines paslaugas, kurie negali savarankiškai rūpintis savo asmeniniu (šeimos) gyvenimu ir kuriems būtina pagalba, tenkinant jų būtiniausius poreikius ir sprendžiant socialines problemas.

2020 metais Centro veiklos užtikrinimui iš savivaldybės biudžeto buvo skirta 292,0 tūkst. Eur. Panaudota 286,9 tūkst. Eur, iš jų: darbo užmokesčiui ir socialiniam draudimui skirta 267,3 tūkst. Eur, prekėms ir paslaugoms skirta 19,6 tūkst. Eur.

Iš valstybės biudžeto gauta 233,9 tūkst. Eur. Panaudota 231,1 tūkst. Eur darbo užmokesčiui ir socialiniam draudimui, socialiniams darbuotojams darbui su šeimomis, 2,0 tūkst. Eur. socialinių darbuotojų supervizijoms.

Iš Molėtų rajono savivaldybės administracijos per 2020 m. gauta 10,5 tūkst. Eur. kompensacijų už suteiktas dienos socialinės globos asmens namuose paslaugas. Šios lėšos panaudotos socialinių darbuotojų padėjėjų iš dalies darbo užmokesčiui apmokėti, transporto ir kitoms išlaidoms.

Už socialines paslaugas per 2020 metus surinkta 15,4 tūkst. Eur., iš jų 0,2 tūkst. Eur. už suteiktas transporto paslaugas, 9,4 tūkst. Eur. už pagalbos į namus paslaugos teikimą, 3,7 tūkst. Eur. už suteiktas dienos socialinės globos paslaugas, 2,1 tūkst. Eur gauta iš palydėjimo paslaugos. Panaudota 14,7 tūkst. Eur. darbo užmokesčiui, transporto išlaikymui bei kitų paslaugų ir prekių apmokėjimui.

Centre dirbo 45 darbuotojai, patvirtinti 45,7 darbuotojų etatai, iš jų yra: 14 lankomosios priežiūros darbuotojų etatų, 5,5 socialinių darbuotojų darbui su šeimomis etatų, 5 vyresniųjų socialinių darbuotojų darbui su šeimomis etatai, 3 atvejo vadybininkų etatai, 1 raštvedybos ir personalo reikalų specialisto etatas, 0,25 kompiuterininko etato, 1 vairuotojo etatas, 0,25 viešųjų pirkimų specialisto etato, 0,25 valytojos etato, 1 vyresniojo socialinio darbuotojo etatas, 1 socialinio darbuotojo etatas, 2 asmeninio asistento etatai, 4,25 socialinio darbuotojo padėjėjas, 0,6 slaugytojas integraliai pagalbai etato, 0,6 socialinis darbuotojas integraliai pagalbai etato, 5 slaugytojo padėjėjo etatai, 1 socialinio taksi vairuotojas

Centro darbuotojų išsilavinimas ir profesinė kvalifikacija atitinka visus socialiniam darbui keliamus reikalavimus.

Centro teikiamos socialinės paslaugos:

**Transporto organizavimo paslauga.** Per 2020 metus dėl transporto paslaugų kreipėsi  65  asmenys. Paslauga buvo suteikta 162  kartus, iš jų nemokamai teikta 134  kartus, mokamai 28 kartus.

**Pagalbos į namus paslauga**. 2020 metais pagalbos į namus gavėjų skaičiaus augimo kaita buvo. 2020 metais pagalbos į namus paslaugas gavo 143 gavėjai. Molėtų mieste paslaugas gavo 18 asmenų, seniūnijose – 125. Per 2020 metus mokamos paslaugos buvo teikiamos - 125 gavėjams, nemokamos –18 gavėjams.

Pagalbos į namus paslaugas Centre teikė 16 lankomosios priežiūros darbuotojų.

Pagalbos į namus paslaugos gavėjai pagal seniūnijas: Alantos sen. – 10, Balninkų sen. – 12, Čiulėnų sen. – 9, Dubingių sen. –5, Giedraičių sen. - 19, Inturkės sen. – 9, Joniškio sen. –22, Luokesos sen. – 13, Mindūnų sen. – 4, Videniškių sen. – 8, Suginčių sen. -14, Molėtų m. –18.

**Socialinių įgūdžių ugdymo ir palaikymo paslauga.** 2020 metais paslaugos teiktos 83 šeimoms, kuriose auga 160 vaikų.

Atvejo vadyba buvo pradėta 38,  teikiama 51 šeimai patiriančiai sunkumus, iš kurių 32 šeimoms Atvejo vadybos procesas  buvo  užbaigtas.

**Aprūpinimas techninės pagalbos priemonėmis (TPP).** 2020 metais buvo priimti 120 prašymų, išduotos 176 priemonės 118 asmenų, grąžinta 147 priemonės. TPP gaunama iš Techninės pagalbos neįgaliesiems Centro prie Socialinės apsaugos ir darbo ministerijos Utenos skyriaus.

**Būsto pritaikymas asmenims su negalia.** 2020 m. dėl būsto ir aplinkos pritaikymo neįgaliesiems buvo priimti 11 prašymų, iš kurių 1 prašymas dėl būsto pritaikymo vaikams su  negalia.

**Asmenų apgyvendinimas socialinės globos įstaigose.** Per 2020 m. priimta 20 prašymų į socialinės globos institucijas, iš kurių 15 asmenų išvyko į socialinės globos namus, 5 - laukia eilėje.

Per 2020 metus nuolatinai apsigyveno socialinės globos įstaigose: Alantos senelių globos namuose – 7 asmenys, Utenos socialinės globos namuose – 3 asmenys, VšĮ Deltuvos senelių globos namai – 1, Strūnos socialinės globos namai –1 asmuo, Adutiškio senelių globos namai – 2 asmenys, Krizių centras „Angelų pieva“ – 1 asmuo.

Per 2020 m. 5 šeimos apgyvendintos Molėtų vaikų savarankiško gyvenimo namuose esančiame Krizių centre. Suteikta apgyvendinimo nakvynės namuose ir krizių centruose paslauga.

Laukiantys eilėje nuolatinai apsigyventi: Alantos senelių globos namuose – 5.

**Integrali pagalba namuose.** 2020 m. integrali pagalba asmens namuose buvo teikiama 29-iems asmenims, nors buvo priimtas sprendimas teikti paslaugas 10 asmenims, 2 iš jų dėl paslaugų atnaujinimo. 2020 m. 18-ai asmenų paslaugos buvo nutrauktos, 4-iems sustabdytos. Paslauga populiari, paslaugų gavėjai ir jų artimieji patenkinti teikiamų paslaugų kokybe ir prieinamumu.

**Asmeninio asistento paslaugos.** 2020 m. asmeninio asistento paslauga teikta 14 asmenų. Iš kurių 4 asmenims paslaugos buvo nutraktos, 1 asmeniui mirus, 1 asmeniui išvykus gyventi į kitą savivaldybę, 1 asmeniui dėl pablogėjusios sveikatos, 1 asmeniui išvykus pas gimines į užsienį.

**Socialinio taksi paslaugos.** Nuo liepos mėnesio sėkmingai startavo socialinio taksi paslaugos Molėtų miesto neįgaliesiems. Paslauga iki gruodžio 31 d. pasinaudojo Molėtų miesto 23 neįgalieji. Paslaugos teikiamos ne tik darbo dienomis, bet iš savaitgaliais, bei švenčių dienomis. Turime 2 savanorius, kurie lydi neįgaliuosius ir jiems asistuoja.

**2. SPRĘSTOS PROBLEMOS, INICIATYVOS, UŽDAVINIAI IR IŠŠŪKIAI**

**Projektinė veikla.** 2020 m. sėkmingai tęsiamas projektas Integrali pagalba Molėtų rajono gyventojams, kuri susideda iš medicininės slaugos ir dienos globos paslaugų, sunkią negalią turintiems asmenims.

Taip pat toliau centras tęsia Asmeninio asistento paslaugų teikimą darbingo amžiaus neįgaliems Molėtų rajono gyventojams pagal Molėtų rajono savivaldybės projektą ,,Kompleksinės paslaugos šeimai Molėtų rajone“ .

Metų pabaigoje pagal paslaugų teikimo sutartį su Molėtų rajono savivaldybės administracija Centras vykdė Palydėjimo paslaugą ilgalaikiams nemotyvuotiems bedarbiams, nebeturintiems jokių socialinių įgūdžių.

Centras toliau dalyvauja projekto įgyvendinime ,,Socialinių paslaugų kokybės gerinimas, taikant EQUASS kokybės sistemą“. Centro socialinių paslaugų kokybės gerinimui, taikant EQUASS kokybės sistemos diegimą buvo parengta 20 vidaus dokumentų/tvarkų. Vykdant anketines apklausas, apklausus suinteresuotas šalis buvo išgryninta 12 Centro veiklos efektyvumo rezultatų. Equass kokybės sistemos diegimo plano 85 rekomendacijos įgyvendintos 100 proc. Atliktas Equass vidaus auditas įstaigoje, ruošiamasi išoriniam auditui.

Nuo liepos mėnesio teikiamos Socialinio taksi paslaugos Molėtų miesto neįgaliesiems.

2020 m. rugsėjo - gruodžio mėnesį Centras pagal Molėtų rajono savivaldybės visuomenės sveikatos rėmimo specialiosios programos lėšas (640 eur) stiprino šeimų, kurios susiduria su sunkumais, sveikatą: druskų kambaryje apsilankė 43 suaugusieji, 23 vaikai, Ignalinos baseine apsilankė 13 suaugusiųjų ir 32 vaikai. Psichologė -psichoterapeutė pravedė paskaitą Centro specialistams apie darbuotojų psichinės sveikatos stiprinimą, bandant nepalūžti ir išlikti sveiku įvairiomis aplinkybėmis, ypač aktualiomis pandemijos dėl koronaviruso grėsmės metu.

**Viešinimas.** Per visus 2020 metus Molėtų socialinės paramos centro veikos ir paslaugų prieinamumas buvo viešinamas įvairiais būdas:

* nuolat bendradarbiaujame su Molėtų krašto laikraščio ,,Vilnis“ redaktore ir žurnalistais, visuomenei pateikiame informaciją, susijusią su tiesioginėmis centro veiklomis: Integralios pagalbos paslaugomis, Asmeninio asistento paslaugomis, pagalbos į namus paslaugomis, Socialinio taksi paslaugomis, transporto paslaugomis, techninės pagalbos priemonių išdavimo paslaugomis, socialinėmis paslaugomis, kurios teikiamos šeimoms.
* Viešiname informaciją dėl bendradarbiavimu su paramos fondu ,,Vilties liepsna“, Molėtų Caritu, įvairias socialiniais partneriais, institucijomis ir specialistais;
* nuolat atnaujiname ir pateikiame informaciją centro paskyroje socialiniame tinkle Facebook, kurioje atsispindi svarbiausi centro veiklos įvykiai, faktai, pateikiamos centro aktualijos, generuojama pagalba daiktais ir t.t.
* nuolat atnaujiname informaciją centro internetinėje svetainėje – [www.moletuspc.lt](http://www.moletuspc.lt) , kurioje pateikiama ne tik bendro pobūdžio informacija apie Centro veiklą ir paslaugas, bet ir pateikiami dokumentai: paslaugų teikimo tvarkos aprašai, pareigybių aprašymai, projektinių veiklų dokumentai, finansinės ataskaitos ir t.t.

**Darbuotojų veiklos kontrolė, organizavimas, kvalifikacijos kėlimas.** Periodiškai inicijavome pasitarimus su Centro darbuotojais, kuriuose buvo aptariamos problemos, veiklos efektyvumas, įvairios problemos ir kiti klausimai, sprendžiami darbuotojų saugos klausimai.

Nuolat skatinome Centro darbuotojus dalyvauti mokymuose, kelti kvalifikaciją. Visi Centro socialiniai darbuotojai dalyvavo Supervizijos mokymuose (18 ak. val.) ir kituose kvalifikacijos kėlimo mokymuose.

Visi lankomosios priežiūros darbuotojai dalyvavo mokymuose ir turi lankomosios priežiūros darbuotojų kvalifikaciją patvirtinančius diplomus.

**Darbuotojų dalyvavimas įstaigos veikloje.** 2020 m. pradžioje buvo atliktas darbuotojų veiklos vertinimas, išklausyta kiekvieno darbuotojo nuomonė dėl paslaugų kokybės gerinimo, asmeninių iniciatyvų veikloje atsiradimo, naujų idėjų generavimo.

Pagal projektą EQUASS, kiekvienas Centro darbuotojas dalyvauja įstaigos veikloje ne tik teikdamas paslaugas, bet ir kuriant įvairius dokumentus, tvarkų aprašus dėl kokybės, parengti dokumentai viešinami Centro internetinėje svetainėje [www.moletuspc.lt](http://www.moletuspc.lt)

Centras nuolat priima praktikantus iš įvairių mokymo įstaigų, kurių studijų programa atitinka Centro vykdomas funkcijas, Centro ilgamečiai darbuotojai tampa studentų praktikos vadovais.

**Bendradarbiavimas su įvairiomis institucijomis, nevyriausybinėmis organizacijomis.**

Nuolat bendradarbiaujame su įvairiomis institucijomis, specialistais ne tik Molėtų, bet ir kitų rajonų, dėl socialinių paslaugų teikimo paslaugų kokybės ir tobulinimo, prieinamumo, prevencinių priemonių ir t.t.

Palaikome glaudžius bendradarbiavimo ryšius su reabilitacijos bendruomenėmis ,,Nugalėtojų akademija“ ir ,,Taikos kelias“.

Glaudžiai bendradarbiaujame su Utenos visuomenės sveikatos biuru, pratęsta bendradarbiavimo sutartis dėl priklausomybių konsultanto konsultacijų Centro paslaugų gavėjams ir jų šeimos nariams. Konsultanto paslaugos teikiamos nemokamai, poreikis labai didelis.

**Paramos akcijos.** Nuolat bendradarbiaujame su paramos fondu ,,Vilties liepsna“, dėl vaikų aprūpinimo korekciniais akiniais regai, mokinio krepšelių ikimokyklinukams ir mokiniams, šventinių lauknešėlių senyvo amžiaus vienišiems, neįgaliems asmenims, daugiavaikėms šeimoms.

Palaikome itin glaudžius santykius su Molėtų Caritu, kuris nuolat remia vaikučius, vienišus senyvus ir neįgalius asmenis.

Tęsiamas bendradarbiavimas paramos srityje, savanorystės srityje su Molėtų gimnazijos Sveikatos ir savanorystės klubo nariais, Molėtų krašto žmonių su negalia sąjunga, gausių šeimų organizacija ,,Šeimynėlė., VšĮ Integracijos ir neįgaliųjų centru.

**2021 metų uždaviniai ir iššūkiai**:

* užtikrinti kokybišką ir efektyvų socialinių paslaugų teikimą Molėtų rajono gyventojams;
* stiprinti darbuotojų kvalifikaciją, inicijuoti centro darbuotojų susitikimus su įvairių sričių specialistais, organizacijomis;
* tęsti projekto ,,Integrali pagalba namuose Molėtų rajone“ įgyvendinimą ir teikti integralios pagalbos (slaugos ir dienos globos) paslaugas klientams;
* tęsti Asmeninio asistento paslaugas neįgaliesiems;
* tęsti Socialinio taksi paslaugų teikimą Molėtų miesto neįgaliesiems;
* teikti pagal poreikį Palydėjimo paslaugą, jei bus pasirašyta paslaugų teikimo sutartis 2021 metams;
* tęsti EQUASS projekto įgyvendinimą dėl socialinių paslaugų kokybės sertifikavimo europiniu lygmeniu;
* vykdyti projektinių veiklų paiešką, teikti paraiškas;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_